Studente vergader oor Tuks-taalbeleid | Maroela Media
Skermskoot uit @epignostic se video op Twitter tydens die openbare vergadering op 18 Februarie 2016 oor die taalbeleid by die Universiteit van Pretoria
Streng sekuriteit is Donderdag op die hoofkampus van die Universiteit van Pretoria toegepas tydens 'n openbare vergadering om die universiteit se taalbeleid te bespreek.
'n Groot hoeveelheid studente het by die vergadering opgedaag en sekuriteit en polisiebeamptes het streng beheer uitgeoefen dat die skare nie oproerig raak nie. Talle lede van die Ekonomiese Vryheidsvegters (EFF) het hulself teen Afrikaans as onderrigtaal uitgespreek.
Prof. Cheryl de la Rey, visekanselier van die UP, het Donderdag in 'n verklaring gesê die universiteit se taalbeleid word tans hersien. "Die hersieningsproses het in Februarie 2015 begin in die lig van die veranderende studentedemografie en om die universiteit by te staan om akademiese sukses vir studente te verseker," het sy gesê.
Die verslag van die taakspan, wat aangestel is om die taalbeleid te ondersoek, is op 27 Februarie 2015 by die senaat bespreek en dié verslag word tans met studente en fakulteite bespreek. "Ná die konsultasieproses sal die Raad die voorstelle vir 'n toekomstige taalbeleid oorweeg." De la Rey het dit benadruk dat enige veranderinge aan die taalbeleid in ooreenstemming met die betrokke wetgewing gedoen sal word, aangesien die taalbeleid 'n statutêre saak is wat aan die minister van hoër onderwys voorgehou moet word.
Intussen het die vakbond Solidariteit vandag in 'n skrywe aan Kabelo Mahlobogwane, die EFF-voorsitter by die Universiteit van Pretoria, gewaarsku dat hy regstappe sal doen indien die party môre, Vrydag 19 Februarie, met sy beplande kampusbetoging voortgaan om die Universiteit van Pretoria (UP) in Mahlobogwane se woorde "onregeerbaar" te maak.
Volgens Johan Kruger, adjunk-hoofsekretaris van Solidariteit, is die uitspraak deur Mahlobogwane gevaarlik omdat dit ander aanhits om 'n misdaad te pleeg. "Deur te stel dat 'n instansie onregeerbaar gemaak sal word, word daar geïmpliseer dat die instansie deur die gebruik van geweld, wat onder andere kwaadwillige beskadiging van eiendom insluit, gedwing sal word om sy bedrywighede te staak," het Kruger gesê.
Volgens Kruger is die vakbond verder ook bekommerd oor die veiligheid van die personeel en ander studente op die kampus. "Baie van UP se personeel is ons lede en dit is ons plig om te verseker dat ons lede se veiligheid by hul werkplek verseker word," het Kruger gesê. "Personeel op die kampus het die reg om te werk en die reg op die veiligheid van die persoon. Só 'n aksie sal direk inbreuk maak op hierdie regte," het Kruger verduidelik.
#tukslanguagepolicy #languagepolicy pic.twitter.com/FEdTPD8O5r
— Oupa Bae (@Epignostic) February 18, 2016
Tragies – omdat seker mense te dom is om Afrikaans te verstaan, en hulle geweet het die taal medium is Afrikaans, word die wat wel kan Afrikaans/Praat en verstaan deur hulle geintimideer ? Hoekom het die wat nie die verstandelike vermoe het om Afrikaans te kan verstaan nie, dan nie na Engelse Universiteite toe gegaan nie ??
Die eff probeer alles van die witmense weg te neem hy is gemeen niks behoort aan ons mense die Here het ons wit gemaak en a taal gegee hy glo nie aan God nie hy is a stuk gemors vir die samelewing in S A wat jy saai sal jy maai
Geen student/e het die reg om ander te intemideer om sy/haar politieke doelwit te beryk nie.
Wat van ons Grobdwet?
Knap gedaan Afriforum.
Laat dit net weereens 'n bewys wees aan studente (en hulle gesinne) wat wel na 'n universiteit kom wat wil studeer……ondersteun Afriforum!!!
Dring daarop aan om jou lesings, literatuur, referate ens in Afrikaans te kry en te doen. Indien elkeen van ons dit nie doen nie, moet ons nie later huil en klae daaroor as dit HEELTEMAL weg is nie. Hierdie taal beleid gaan oor meer as net die nou en vandag…..dit gaan oor TOTALE afstel van Afrikaans vir ALTYD op die kampusse. As dit weg is, is dit WEG!
Bou n kampus waar wit studente in afrikaans kan studeer sonder om gehinder te word maar sorry dan is dit weer rasisties Nee wat alles gaan vir n bol